stanford-oval/wikipedia huggingface dataset:
น็อกติลูเซนต์

เมฆน็อกติลูเซนต์เหนือพรุ Kuresoo ประเทศเอสโตเนีย
น็อกติลูเซนต์ หรือ เมฆทีปราตรี (อังกฤษ: noctilucent) หรือ เมฆโพลาร์มีโซสเฟียร์ (polar mesospheric clouds) เป็นปรากฏการณ์ที่เกิดขึ้นในบรรยากาศของโลกชั้นบน เป็นเมฆลักษณะเป็นริ้วคล้ายคลื่น ไม่มีรูปร่างแน่นอน โดยทั่วไปมีสีขาวถึงน้ำเงินอ่อน แต่บางครั้งมีสีแดงหรือเขียว เมฆชนิดนี้มักพบในพื้นที่ละติจูดระหว่าง 50° และ 70° เหนือและใต้เส้นศูนย์สูตร สามารถพบเห็นได้ในช่วงฤดูร้อนและดวงอาทิตย์อยู่ต่ำกว่าเส้นขอบฟ้าของผู้สังเกตการณ์ แต่ยังคงมีแสงอาทิตย์สะท้อนบนก้อนเมฆอยู่ น็อกติลูเซนต์เป็นคำในภาษาละติน แปลว่า ส่องสว่างตอนกลางคืน มีอักษรย่อคือ NLC หรือ PMC
น็อกติลูเซนต์เป็นเมฆที่อยู่สูงที่สุดในชั้นบรรยากาศของโลก ก่อตัวในชั้นมีโซสเฟียร์ที่ระดับความสูง 76,000–85,000 เมตร (250,000–280,000 ฟุต) เมฆชนิดนี้เกิดจากผลึกน้ำแข็งที่มีเส้นผ่านศูนย์กลางราว 100 นาโนเมตร เมฆชนิดนี้ต่างจากเมฆในชั้นโทรโพสเฟียร์ตรงที่ก่อตัวจากไอน้ำโดยตรงร่วมกับอนุภาคของฝุ่น ที่มาของฝุ่นและไอน้ำยังไม่เป็นที่ทราบแน่ชัด แต่เชื่อว่าฝุ่นมาจากสะเก็ดดาวขนาดเล็กหรือมาจากชั้นโทรโพสเฟียร์ ในขณะที่ไอน้ำอาจมาจากช่องว่างของโทรโพพอสหรือเกิดจากปฏิกิริยาระหว่างมีเทนกับอนุมูลอิสระไฮดรอกซิลในชั้นสตราโทสเฟียร์ เนื่องจากชั้นมีโซสเฟียร์มีความชื้นน้อยมาก สาเหตุที่น็อกติลูเซนต์มักพบในช่วงฤดูร้อนเนื่องจากเป็นช่วงเวลาที่ชั้นมีโซสเฟียร์จะมีอากาศเย็นที่สุด ทำให้ไอน้ำเปลี่ยนสถานะเป็นของแข็งที่อุณหภูมิต่ำกว่า −120 °ซ ในซีกโลกเหนือมักเกิดช่วงกลางเดือนพฤษภาคมถึงสิงหาคม และกลางเดือนพฤศจิกายนถึงกุมภาพันธ์ในซีกโลกใต้ และพบเห็นได้ช่วงสนธยาก่อนดวงอาทิตย์ขึ้นและตก โดยจะมองเห็นได้ดีที่สุดเมื่อดวงอาทิตย์อยู่ต่ำกว่าเส้นขอบฟ้าประมาณ 6° ถึง 16°
น็อกติลูเซนต์เป็นปรากฏการณ์ที่ยังไม่มีคำอธิบายชัดเจน มีการบันทึกถึงการพบเห็นครั้งแรกในปี ค.ศ. 1885 สองปีต่อมา ออตโต เจสเซอทำการศึกษาเมฆชนิดนี้และตั้งชื่อว่า noctilucent clouds และเชื่อว่าเกิดจากฝุ่นภูเขาไฟกรากะตัวที่ปะทุเมื่อสี่ปีก่อน อย่างไรก็ตาม ทฤษฎีนี้ถูกหักล้างในปี ค.ศ. 1926 ช่วงทศวรรษ 1960 มีการค้นพบความสัมพันธ์ระหว่างอากาศเย็นจัดกับการก่อตัวของเมฆเมื่อมีการใช้จรวจในการศึกษาชั้นมีโซเฟียร์ การศึกษาปัจจุบันพบว่าการปล่อยแก๊สมีเทนที่เพิ่มมากขึ้นส่งผลให้เกิดเมฆน็อกติลูเซนต์มากขึ้น
นิสสัน เอ็กซ์เทรล

| นิสสัน เอ็กซ์เทรล |
| --- | --- |

ภาพรวม
บริษัทผู้ผลิต: นิสสัน
เริ่มผลิตเมื่อ: พ.ศ. 2544 - ปัจจุบัน
ตัวถังและช่วงล่าง
ประเภท: รถยนต์เอนกประสงค์สมรรถนะสูงขนาดเล็ก (Compact SUV)
รูปแบบตัวถัง: เอสยูวี 4 ประตู
รุ่นที่คล้ายกัน: โตโยต้า ราฟโฟร์ ฮอนด้า ซีอาร์-วี มาสด้า ทริบิวต์/CX-5 มิตซูบิชิ เอาท์แลนเดอร์/RVR ซูซูกิ เอสคูโด้ ฮุนได ทูซอน เกีย สปอร์ตเทจ เชฟโรเลต แคปติวา ฟอร์ด เอสเคป สโกด้า เยติ วอลโว่ XC60
ระยะเหตุการณ์
รุ่นก่อนหน้า: นิสสัน รัชชีน
รุ่นต่อไป: นิสสัน โรก
นิสสัน เอ็กซ์เทรล (อังกฤษ: Nissan X-Trail) เป็นรถยนต์เอนกประสงค์สมรรถนะสูงขนาดเล็ก (Compact SUV) แบบ Crossover SUV ผลิตโดยนิสสัน โดยเริ่มผลิตและเปิดตัวเมื่อปี พ.ศ. 2544 ในช่วงที่รถยนต์ประเภท SUV กำลังโด่งดัง ถือได้ว่าเป็นรถอีกรุ่นหนึ่งของนิสสันที่มาถูกที่ ถูกเวลาและช่วยฟื้นฟูรายได้ให้กับนิสสันช่วงที่กำลังฟื้นฟูกิจการในช่วงวิกฤติเศรษฐกิจเป็นอย่างมาก จนถึงทุกวันนี้ เอ็กซ์เทรลได้กลายเป็นรถยนต์รุ่นหลักสำหรับตลาดโลกของ Nissan ไปแล้ว มีการส่งเข้าไปทำตลาดใน 167 ประเทศทั่วโลกรวมถึงประเทศไทย มียอดขายมาแล้วมากกว่า 800,000 คัน และครองตำแหน่งรถ SUV ที่ขายดีของญี่ปุ่นมาแล้ว 8 ปีซ้อนตั้งแต่รุ่นแรกด้วย
รุ่นที่ 1 (พ.ศ. 2544-2550)

นิสสัน เอ็กซ์เทรล รุ่นที่ 1 เริ่มผลิตเมื่อปี พ.ศ. 2544 ถูกสร้างขึ้นบนตัวถัง FF-MS Platform ร่วมกับ Nissan Primera P12 Nissan Sunny Neo และ Nissan Almera เครื่องยนต์จะเป็นเครื่องยนต์เบนซิน 2.0 และ 2.5 ลิตร และยังมีเทอร์โบในรุ่น 2.0 ลิตรเฉพาะที่ญี่ปุ่นเท่านั้น และเครื่องยนต์ดีเซล 2.2 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 สปีด เป็นรถที่ประสบความสำเร็จในแทบทุกประเทศที่เข้าไปเปิดตัว ยกเว้นประเทศไทย
ในประเทศไทย บริษัท นิสสัน มอเตอร์ (ประเทศไทย) จำกัด หรือสยามกลการในยุคนั้น มีดำริจะนำ X-Trail เข้ามาขายตั้งแต่ช่วงเปิดตัวใหม่ๆ เมื่อปี พ.ศ. 2544 แต่รถยนต์รุ่นนี้ก็เป็นหนึ่งในรุ่นที่โดนหางเลขจากความขัดแย้งระหว่างสยามกลการ ซึ่งมีคนตระกูลพรประภาถือหุ้นใหญ่ และบริษัทแม่ที่ญี่ปุ่น โดยทางฝั่งไทยได้ขอรถรุ่นนี้มาทำตลาด แต่บริษัทแม่ก็ไม่ยอม จนกระทั่งนิสสันญี่ปุ่นเข้ามาซื้อหุ้นและลงทุนเข้ามาเปิดกิจการผลิต นำเข้าและจัดจำหน่ายรถยนต์ Nissan ในประเทศไทยอย่างเป็นทางการแทนสยามกลการซึ่งกลายเป็นดีลเลอร์รายหนึ่งไป ประกอบกับที่อินโดนีเซียขึ้นไลน์ประกอบเอ็กซ์เทรลรุ่น Minorchange แล้ว เอ็กซ์เทรลก็ได้มีโอกาสเข้ามาเปิดตัวในประเทศไทย เมื่อปี พ.ศ. 2548 แต่เนื่องจากเป็นช่วงที่ราคาน้ำมันเบนซินในไทย และตลาดโลกพุ่งทะยานขึ้น ทำให้ความนิยมในรถ SUV เริ่มลดลงไป แต่ในเมื่อรถก็ถูกสั่งนำเข้ามาจากอินโดนีเซียเรียบร้อยแล้วจึงต้องเดินหน้าทำตลาดต่อไป และการที่รถประกอบในอินโดนีเซีย และประสบความสำเร็จในตลาดโลก ก็ถือเป็นเครื่องตอกย้ำความสำเร็จ แต่เมื่อมียอดขายที่น้อยมาก ไม่ประสบความสำเร็จ ทำให้ทาง Nissan ถอดใจกับเอ็กซ์เทรลไป
รุ่นที่ 2 (พ.ศ. 2550-พ.ศ. 2556)

นิสสัน เอ็กซ์เทรล รุ่นที่ 2 เริ่มผลิตเมื่อปี พ.ศ. 2550 ถูกสร้างขึ้นบนตัวถัง C-Platform ร่วมกับ Nissan LaFesta Nissan Qashqai และ Nissan Rogue เผยโฉมครั้งแรกในงานเจนีวา มอเตอร์โชว์ ปี 2007 ก่อนจะออกสู่ตลาดญี่ปุ่นเพียงหลังจากนั้นไม่กี่เดือน และยังคงประสบความสำเร็จในตลาดโลกเช่นเดิม เพราะนิสสันได้ผลิตและส่งมอบเอ็กซ์เทรลแล้วถึง 140,000 คัน เฉพาะในญี่ปุ่นมียอดขายกว่า 27,000 คัน และครองตำแหน่ง SUV ขายดีในญี่ปุ่นแล้ว 2 ปีติดต่อกัน รุ่นนี้มีเครื่องยนต์เบนซิน 2.0 และ 2.5 ลิตร และเครื่องยนต์ดีเซล 2.0 ลิตร ระบบเกียร์เป็นเกียร์ธรรมดา 6 สปีด เกียร์อัตโนมัติ 6 สปีด และเกียร์อัตโนมัติ CVT
ในประเทศไทย บริษัท นิสสัน มอเตอร์ (ประเทศไทย) จำกัด ได้นำเอ็กซ์เทรลกลับมาเปิดตัวอีกครั้งเมื่อปี พ.ศ. 2552 ยังคงสั่งนำเข้ามาจากอินโดนีเซียเหมือนเดิม เพียงแต่ว่าการกลับมาในครั้งนี้ไม่ได้มาเพื่อเป็นผู้เล่นตัวหลักในตลาดเหมือนในอดีต เพียงแค่อุดช่องว่างทางการตลาดของนิสสันเท่านั้น รุ่นที่นำเข้ามาขายในประเทศไทยจะเป็นรุ่น 2.0 ลิตร เกียร์อัตโนมัติ CVT และขับเคลื่อนล้อหน้า เนื่องจากกลุ่มที่ซื้อรถ SUV ในไทยมักไม่ค่อยมีทางเลือกมากนัก โดยเฉพาะกลุ่มที่ซื้อแต่ไม่ได้นำไปลุยป่าลุยทุ่งมากนัก ใช้งานในเมืองเป็นหลัก น่าจะเพียงพอแล้ว อีกทั้งที่ผ่านมา ยอดขายในไทยและอินโดนีเซียจะขายรุ่นขับเคลื่อนล้อหน้าได้ดีกว่ารุ่นขับเคลื่อน 4 ล้อ ดังนั้นจึงไม่ต้องจำเป็นที่จะนำเข้ารุ่นขับเคลื่อน 4 ล้อเข้ามา ต่อมาได้มีการ Minorchange ในปี พ.ศ. 2554 แต่ไม่ประสบความสำเร็จมากนัก เนื่องจากออพชันของรถน้อย และภาพลักษณ์ของแบรนด์ที่ยังไม่เด่นชัดนัก แต่ในรุ่นต่อไปซึ่งมีกำหนดเปิดตัวในปี พ.ศ. 2557 นิสสัน มอเตอร์ (ประเทศไทย) มีแผนจะนำเอ็กซ์เทรลมาประกอบในประเทศไทย แน่นอนว่าจะเป็น SUV แบบ 7 ที่นั่ง และเป็นการกลับมาแข่งขันกับคู่แข่งระดับแถวหน้าอีกครั้ง ทำให้ CR-V CX-5 และ Captiva หนาวได้เลย
รุ่นที่ 3 (T32; พ.ศ. 2556-ปัจจุบัน) > รุ่นปรับโฉม

รุ่นปรับโฉม
Nissan ประเทศไทย เตรียมเปิดตัว รถเอสยูวี รุ่นปรับโฉมใหม่ อย่าง Nissan X-Trail ครั้งแรกที่ประเทศไทย ที่ใครหลายคนต่างก็เฝ้ารอคอยกันมานาน ซึ่งแน่นอนอีกเพียงไม่กี่วันเท่านั้นคนไทยก็จะได้สัมผัสกันตัวเป็นๆ ในวันที่ 4 กุมภาพันธ์ 2019
รุ่นที่ 3 (T32; พ.ศ. 2556-ปัจจุบัน) > ประกาศยุติการทำตลาดในประเทศไทย

หลังนิสสันไทย ประกาศเลิกทำตลาด Nissan X-Trail เนื่องจากยอดขายลดลง Nissan ประเทศไทย ก็ต้องปรับตัวตามทิศทางตลาดโลกด้วยเช่นเดียวกัน โดยเนื้อหาในเอกสารระบุว่า ” เนื่องจากทางบริษัทฯ ได้มีการปรับเปลี่ยนแผนดำเนินงานทางการตลาด และ การขายในประเทศไทย เพื่อให้สอดคล้องกับแผนการดำเนินงานระยะยาว ของกลุ่ม บริษัท นิสสัน มอเตอร์ ในภูมิภาคเอเชีย โดยได้มีการปรับเปลี่ยนโครงสร้างผลิตภัณฑ์ให้สอดคล้อง กับความต้องการของกลุ่มลูกค้าในภูมิภาค และ จะมุ่งเน้นให้ความสำคัญกับรถยนต์ในกลุ่มรถยนต์ขนาดเล็ก รถยนต์อเนกประสงค์ขนาดเล็ก และ รถยนต์เพื่อการพาณิชย์ รวมถึงรถยนต์พลังงานทางเลือก และ พลังงานไฟฟ้าในอนาคต “ จึงขอแจ้งการหยุดการผลิตและยกเลิกการจัดจำหน่ายรถยนต์ทั้ง 3 รุ่นในประเทศไทยอย่างเป็นทางการ โดยมีผลตั้งแต่วันที่ 1 กันยายน 2563 เป็นต้นไป
รุ่นที่ 4 (T33; พ.ศ. 2564–ปัจจุบัน)

| รุ่นที่ 4 (T33) |
| --- | --- |

ภาพรวม
เรียกอีกชื่อ: Nissan Rogue
เริ่มผลิตเมื่อ: เมษายน พ.ศ. 2564 – ปัจจุบัน
รุ่นปี: 2022–ปัจจุบัน
แหล่งผลิต: China: Dalian, Liaoning; Zhengzhou, Henan (Dongfeng Nissan, X-Trail) Japan: Kanda, Fukuoka (Nissan Shatai) United States: Smyrna, Tennessee (Nissan USA, Rogue)
ผู้ออกแบบ: Lars Taubert, Takeo Horie and Shinya Momokawa
ตัวถังและช่วงล่าง
แพลตฟอร์ม: Renault–Nissan CMF-CD platform
รุ่นที่คล้ายกัน: Nissan Qashqai (J12) Mitsubishi Outlander (fourth generation)
ระบบส่งกำลัง
เครื่องยนต์: Petrol: 1.5 L KR15DDT I3-T 2.5 L PR25DD I4 Petrol hybrid: 1.5 L KH5T e-Power I3 VC-Turbo
มอเตอร์ไฟฟ้า: Nissan EM motor มอเตอร์ไฟฟ้าหน้า e-POWER electric-drive BM46 AC3 Synchronous Motor 149 kW (200 hp; 203 PS) (มอเตอร์หน้า) Nissan EM motor มอเตอร์ไฟฟ้าคู่ e-POWER e-4ORCE electric-drive BM46 AC3 Synchronous Motor 149 kW (200 hp; 203 PS) (มอเตอร์หน้า) MM48 AC3 Synchronous Motor 99 kW (133 hp; 135 PS) (มอเตอร์หลัง)
กำลัง: 103 kW (138 hp; 140 PS) (PR25DD) 103 kW (138 hp; 140 PS) (KR15DDT) 104 kW (139 hp; 141 PS) (KH5T e-Power: เครื่องยนต์) 149 kW (200 hp; 203 PS) (KH5T e-Power: มอเตอร์ไฟฟ้า electric-drive) 248 kW (333 hp; 337 PS) (KH5T e-Power: มอเตอร์ไฟฟ้า e-4ORCE)
ระบบเกียร์:   Xtronic CVT  อัตโนมัติ Single Speed Gear Reduction (X-Trail e-POWER) 
ระบบขับเคลื่อนรถไฮบริด: ไฮบริดแบบอนุกรม (e-Power)
แบตเตอรี่: 2 kWh Panasonic 4 Module 96 Cells ลิเทียม-ไอออน (e-Power)
มิติ
ระยะฐานล้อ: 2,706 mm (106.5 in)
ความยาว: 4,681 mm (184.3 in)
ความกว้าง: 1,840 mm (72.4 in)
ความสูง: 1,730 mm (68.1 in)
Rear view
Interior
เดินทางมาถึงเจเนอร์เรชั่นที่ 4 แล้ว กับ X-Trail รหัสตัวถัง T33 ซึ่งบ้านเราคงหมดหวังกับการกลับมาทำตลาดของ Nissan ประเทศไทย แต่ทว่าในประเทศออสเตรเลียยังคงมีโอกาสได้สัมผัสโฉมใหม่ของ SUV ยอดนิยม ต่อไป แต่ทว่าขุมพลังที่มีให้เลือกเพียงแบบเดียวนั้น กลับใช้เบนซิน 2.5 ลิตร บล๊อคเดิมแต่จูนเพิ่มแรงม้าและแรงบิด ซึ่งใช้ร่วมกับ Mitsubishi Outlander โฉมใหม่ ที่ทำตลาดในประเทศออสเตรเลียเช่นเดียวกัน
X-Trail T33 สร้างบนพื้นฐาน CMF-C Platform โดยเปิดตัวครั้งแรกที่ตลาดอเมริกาเหนือ ในชื่อ Rogue เมื่อปี 2020 กับขุมพลังเบนซิน 2.5 ไร้ระบบอัดอากาศ PR25DD ให้กำลังสูงสุด 181 แรงม้า แรงบิดสูงสุด 245 นิวตัน-เมตร จนกระทั่งยกเลิกไปเมื่อเดือนพฤศจิกายน 2021 ที่ผ่านมา และถูกแทนที่ด้วยเครื่องยนต์เบนซิน 3 สูบ 1.5 ลิตร เทอร์โบ KR15DDT
วันที่ 20 กรกฎาคม 2022 เวลา 13:00 น. Nissan Motor ประเทศญี่ปุ่นได้เปิดตัว Nissan X-Trail รุ่นใหม่ ซึ่งมาพร้อมกับเครื่องยนต์ และระบบส่งกำลังแบบใหม่ Second generation e-POWER ขับเคลื่อน 4 ล้อด้วยมอเตอร์คู่ โดยจะเริ่มวางขายในญี่ปุ่นในวันที่ 25 กรกฎาคม 2022
e-POWER 4WD
เครื่องยนต์เบนซิน รหัส KR15DDT 3 สูบ DOHC ขนาด1.5 ลิตร 1,497 ซีซี ระยะกระบอกสูบ x ช่วงชัก: 84.0×90.1 มิลลิเมตร พ่วงระบบอัดอากาศ VC turbo ให้กำลังสูงสุด 142 แรงม้า(PS) ที่ 4400-5000 รอบ/นาที แรงบิด 250 นิวตันเมตร ที่ 2400-4000 รอบ/นาที เครื่องยนต์ทำหน้าที่ปั่นไฟไปเก็บในแบตเตอรี่ เพื่อส่งกำลังไปยังระบบขับเคลื่อน e-POWER
ขับเคลื่อนด้วยมอเตอร์ไฟฟ้าคู่ e-POWER e-4ORCE electric-drive รุ่นใหม่
มอเตอร์หน้า รหัส BM46 ให้กำลังสูงสุด 203 แรงม้า ที่ 4501-7422 รอบ/นาที แรงบิด 330 นิวตันเมตรที่ 0-3505 รอบ/นาที
มอเตอร์หลัง รหัส MM48 ให้กำลังสูงสุด 135 แรงม้า ที่ 4897-9504 รอบ/นาที แรงบิด 195 นิวตันเมตรที่ 0-4897 รอบ/นาที
แหล่งข้อมูลอื่น

เว็บไซต์นิสสันประเทศไทย
Nissan X-Trail (ประเทศไทย) เก็บถาวร 2014-10-16 ที่ เวย์แบ็กแมชชีน
↑  Lingeman, Jake (November 24, 2014). "Goin' rogue". Autoweek. 64 (23): 19.
↑  http://www.koreaherald.com/view.php?ud=20140926000741
↑  Beresford, Colin (2021-03-03). "2021 Nissan Rogue Gets Safety Update after Two-Star NHTSA Result". Car and Driver (ภาษาอังกฤษแบบอเมริกัน). สืบค้นเมื่อ 2021-03-05.
↑  "U.S. production for all-new 2021 Nissan Rogue starts in Tennessee". GlobeNewswire News Room. 2020-09-22. สืบค้นเมื่อ 2021-01-05.{{cite web}}:  CS1 maint: url-status (ลิงก์)
↑  "Design 202013682". IP Australia | Australian Design Search. สืบค้นเมื่อ 2021-10-06.
นิสสัน เอ็กซ์เทรล รุ่นที่ 1
นิสสัน เอ็กซ์เทรล รุ่นที่ 2
Pre-facelift Nissan X-Trail ST (Australia)
น้ำซับ

น้ำซับ (อังกฤษ: spring) เป็นการไหลของน้ำใต้ดินที่ตัดกับผิวดินโดยธรรมชาติ ซึ่งน้ำซับออกมาจากผิวดินได้โดยแรงโน้มถ่วงประมาณร้อยละ 10 เป็นลักษณะของน้ำซับที่มักเกิดขึ้นบ่อยๆ การเปลี่ยนแปลงค่าของการซึมผ่านในหินเป็นเหตุผลสำคัญที่ทำให้ได้น้ำซับเป็นแห่งๆ และถ้าหากว่าชั้นทรายวางตัวอยู่เหนือชั้นดินเหนียวที่ไม่ให้น้ำซึมผ่าน เมื่อน้ำเคลื่อนผ่านลงไปข้างล่างยังชั้นทรายก็จะไหลออกไปด้านข้างและไหลไปตามรอยสัมผัสกับดินเหนียวจนโผล่ออกมาเป็นน้ำซับได้
น้ำซับพบได้ในหินเกือบทุกชนิด แต่ที่เป็นน้ำซับใหญ่ๆ มักมาจากหินปูน หินละลาย และชั้นกรวด น้ำซับมีอัตราการไหลแตกต่างกันออกไป บ้างก็แสดงลักษณะไหลแรง ไหลค่อยไปตามฤดูกาล โดยทั่วไปน้ำซับออกมาในตอนช่วงหลังเที่ยงคืนจนถึงสว่างและจะลดลงอย่างต่อเนื่อง เพราะช่วงกลางวันต้นไม้จะดูดเอาน้ำจากชั้นน้ำไปใช้นั่นเอง
ถ้ามีปริมาณน้ำมากสามารถนำมาใช้ได้ ในกรณีที่น้ำไหลมีกำลังแรงมาก เรียกว่า “น้ำพุ” มีประโยชน์ในการนำกลับมาใช้เป็นแหล่งน้ำสำหรับอุปโภคและบริโภค
นีโน ซูอีโล

| นีโน ซูอีโล |
| --- | --- |
เกิด: 17 มกราคม พ.ศ. 2525
นีโน ซูอีโล (อังกฤษ: Nino Suelo) นักมวยสากลชาวฟิลิปปินส์ เกิดเมื่อ 17 มกราคม พ.ศ. 2525 ที่เมืองตูลูนัน จังหวัดโกตาบาโตเหนือ ประเทศฟิลิปปินส์ สถิติการชก 41 ครั้ง ชนะ 23 (น็อค 14) เสมอ 2 แพ้ 16
ประวัติ

ซูอีโลขึ้นชกมวยสากลอาชีพครั้งแรกเมื่อ 29 กรกฎาคม พ.ศ. 2544 ชนะน็อค เฟอร์ดินาน ทารอย ยก 3 จากนั้น ขึ้นชกชนะรวดเป็นส่วนใหญ่ มีแพ้เพียงสองครั้ง และได้ชิงแชมป์ฟิลิปปินส์รุ่นมินิมัมเวทที่ว่างเมื่อ 3 สิงหาคม พ.ศ. 2545 ซึ่งเป็นฝ่ายแพ้คะแนน โรเดล มายอล ไม่ได้แชมป์ จากนั้น ซูอีโลได้ชิงแชมป์เยาวชนรุ่นมินิมัมเวท WBC และแชมป์ ABCO รุ่นมินิมัมเวทเมื่อ 31 มกราคม พ.ศ. 2546 แต่เป็นฝ่ายแพ้คะแนนโอเล่ห์ดง ศิษย์เสมอชัย ไม่ได้แชมป์อีก หลังจากนั้น ซูอีโลได้มาชกในประเทศไทยหลายครั้ง ในช่วง พ.ศ. 2547 – 2548 โดยมาชกแพ้คะแนน โอเล่ห์ดง ศักดิ์เสมอชัย แพ้น็อค ยอดแสนเก่ง พ.ชุมโชค ยก 4 แพ้คะแนน เนตร ศศิประภายิม และแพ้คะแนน แสงเพชร ส.สกุลภัณฑ์ จากนั้น ได้ชิงแชมป์ PABA รุ่นมินิมัมเวทก็เป็นฝ่ายแพ้คะแนนพรสวรรค์ ป.ประมุขไปเมื่อ 17 พฤษภาคม พ.ศ. 2548
ต่อมา ซูอีโลเลื่อนมาชกในรุ่นใหญ่ขึ้น และได้มาชิงแชมป์ PABA รุ่นฟลายเวทเมื่อ 31 สิงหาคม พ.ศ. 2549 แต่ก็แพ้คะแนน เด่นเก้าแสน เก้าวิชิต ต่อมา ซูอีโลประสบความสำเร็จได้ครองแชมป์ฟิลิปปินส์รุ่นฟลายเวท เมื่อ 21 เมษายน พ.ศ. 2550 เมื่อเป็นฝ่ายชนะคะแนน เชอร์วิน มานาทัด และต่อมาได้เลื่อนรุ่นมาชิงแชมป์ฟิลิปปินส์รุ่นซูเปอร์ฟลายเวทที่ว่างเมื่อ 13 กุมภาพันธ์ พ.ศ. 2551 ซูอีโลเป็นฝ่ายชนะน็อค   ดาเนียล ดิโอลัน ยก 6 ได้แชมป์มาครอง และมาชกนอกรอบในไทย แพ้คะแนนวันดี สิงห์วังชาเมื่อ พ.ศ. 2551 ซูอีโลได้ชิงแชมป์ PABA เฉพาะกาลรุ่นฟลายเวทเมื่อ 25 ธันวาคม พ.ศ. 2552 แพ้คะแนน เทพฤทธิ์ ศิษย์หมอเส็ง หลังจากนั้น ซูอีโลก็แขวนนวมไป
เกียรติประวัติ

แชมป์ฟิลิปปินส์รุ่นฟลายเวท (2550 - 2551)
แชมป์ฟิลิปปินส์รุ่นซูเปอร์ฟลายเวท (2551 - 2552)
เคยชิงแชมป์ต่อไปนี้แต่ไม่สำเร็จ
ชิงแชมป์โลกเยาวชนรุ่นมินิมัมเวท WBC เมื่อ 31 มกราคม 2546 แพ้คะแนน โอเล่ห์ดง ศักดิ์เสมอชัย ที่ กทม.
ชิงแชมป์ PABA รุ่นมินิมัมเวทเมื่อ 17 พฤษภาคม 2548 แพ้คะแนน พรสวรรค์ ป. ประมุข ที่ ศรีสะเกษ
ชิงแชมป์ PABA รุ่นฟลายเวทเมื่อ 31 สิงหาคม 2549 แพ้คะแนน เด่นเก้าแสน เก้าวิชิต ที่ กทม.
ชิงแชมป์ PABA รุ่นฟลายเวทเมื่อ 25 ธันวาคม 2552 แพ้คะแนน เทพฤทธิ์ สิงห์วังชา ที่ สุพรรณบุรี
นีดฟอร์สปีด: ฮอตเพอร์ซูต (วิดีโอเกม พ.ศ. 2553)

| นีดฟอร์สปีด: ฮอตเพอร์ซูต |
| --- | --- |

ผู้พัฒนา: Criterion Games Exient
ผู้จัดจำหน่าย: อิเลคโทรนิค อาร์ต
กำกับ: Craig Sullivan (creative director) Henry LaBounta (senior art director)
อำนวยการผลิต: Matt Webster
ออกแบบ: Matt Follett
ชุด: นีดฟอร์สปีด
เอนจิน: Chameleon
เครื่องเล่น: ไมโครซอฟท์ วินโดวส์, เพลย์สเตชัน 3, เอกซ์บอกซ์ 360, วี, ไอโอเอส (ไอโฟน , ไอพอดทัช และ ไอแพด)
วางจำหน่าย: 
แนว: แข่งรถ
รูปแบบ: ผู้เล่นเดี่ยว, ผู้เล่นหลายคน
นีดฟอร์สปีด: ฮอตเพอร์ซูต (อังกฤษ: Need for Speed: Hot Pursuit) เป็นเกมแนวแข่งรถตระกูลนีดฟอร์สปีด พัฒนาโดย Criterion Games และจัดจำหน่ายโดย อิเลคโทรนิค อาร์ต วางจำหน่ายลงบนเครื่อง เพลย์สเตชัน 3, เอกซ์บอกซ์ 360, วี และ ไมโครซอฟท์ วินโดวส์สำหรับเกมเวอร์ชันในเครื่อง วี นั้นพัฒนาโดย Exientโดยตัวเกมนั้นสนับสนุนการแสดงผลแบบ 3D เฉพาะบนเครื่อง เพลย์สเตชัน 3 และ วินโดวส์ มีการบรรยายลักษณะเกมนี้ไว้ว่า "เป็นการปฏิวัติรูปแบบการเล่นของเกมในตระกูลนีดฟอร์สปีด" ทั้งนี้ เกมดังกล่าวมีกำหนดการวางจำหน่ายวันที่ 16 พฤศจิกายน 2010 ในอเมริกาเหนือ และ 18 พฤศจิกายน 2010 ในยุโรป
รูปแบบการเล่น

ฮอตเพอร์ซูต จะนำผู้เล่นกลับไปสู่รูปแบบการเล่นดั้งเดิมของซีรีส์ นีดฟอร์สปีด ซึ่งเป็นการขับรถหลบหนีการไล่ล่าของตำรวจ โดยผู้เล่นสามารถเล่นในโหมดอาชีพเป็นนักซิ่งหรือตำรวจก็ได้ ความสัมพันธ์ระหว่างตำรวจกับนักซิ่ง นั้นเปรียบเหมือนกับ "สุนัขล่ากระต่าย" เพราะตำรวจมีกำลังที่จะหยุดยั้งนักซิ่งมากกว่า ซึ่งได้แก่ การบล็อกถนน และ การรบกวนสัญญาณเรดาร์Criterion ประกาศออกมาว่าโหมดอาชีพสำหรับผู้เล่นคนเดียวจะกินเวลา 12 ถึง 15 ชั่วโมง แต่สามารถเล่นซ้ำได้เรื่อย ๆ นอกจากนี้ยังมีโหมดผู้เล่นหลายคนซึ่งรองรับผู้เล่นได้มากถึง 8 คน
ฮอตเพอร์ซูตดำเนินเรื่องในเมืองที่สร้างขึ้นชื่อ ซีเครสต์เคาน์ตี้(Seacrest County) ซึ่งเป็นเมิองแบบเปิด มีถนนในเมืองยาวรวมกันกว่า 160 กิโลเมตร (100 ไมล์) ซึ่งมีขนาดใหญ่กว่าพาราไดซ์ซิตี เมืองในเกมเบิร์นเอาท์พาราไดซ์ซึ่งพัฒนาโดย Criterion เช่นกันถึง 4 เท่า และหากเทียบกับเกมในตระกูลนีดฟอร์สปีดด้วยกัน ซีเครสต์เคาน์ตีจะมีขนาดใกล้เคียงกับไตรซิตีในเกม นีดฟอร์สปีด: อันเดอร์คัฟเวอร์
ระบบที่เพิ่มเข้ามาใหม่ในฮอตเพอร์ซูตได้แก่ ระบบการติดต่อสังคมที่เรียกว่า ออโตล็อก (Autolog) ซึ่งเปรียบเหมือน เฟซบุ๊กในเกม โดยระบบดังกล่าวจะบันทึกสถิติและความก้าวหน้าของผู้เล่นไว้เพื่อเปรียบเทียบกับผู้เล่นอื่นและแนะนำด่านที่ผู้เล่นอาจสนใจทำลายสถิติ นอกจากนี้ยังมีกระดานข้อความที่ผู้เล่นสามารถโพสต์บันทึกการทำลายสถิติ ข้อความสนทนาทั่วไป และรูปภาพได้อีกด้วย ความก้าวหน้าของผู้เล่นในเกมนี้จะถูกบันทึกไว้ในรูปของค่าหัว (Bounty) และระดับขั้น (Rank) ซึ่งมีทั้งหมด 20 ขั้น แยกจากกันระหว่างฝั่งตำรวจและฝั่งนักซิ่ง
การตอบรับ

ฮอตเพอร์ซูต ได้รับการตอบรับอย่างมากในงาน E3 2010 ได้รางวัลมากมายจากการประกวด "Best of E3", ในสาขา "Best Racing Game" ทั้งจาก IGN และ 1UP สำหรับเกมอื่นๆ ได้แก่ Gran Turismo 5, Test Drive Unlimited 2 และ MotorStorm: Apocalypse.
เพลงประกอบ

เพลงประกอบในเกมประกอบด้วยเพลงจากวง Benny Benassi, Black Rebel Motorcycle Club, Deadmau5, Pendulum และ Bad Religion สำหรับเพลง Edge of the Earth ของ 30 Seconds to Mars เป็นเพลงเปิดเกม
แหล่งข้อมูลอื่น

เว็บไซต์หลักอย่างเป็นทางการ เก็บถาวร 2011-01-08 ที่ เวย์แบ็กแมชชีน
| ด ค กนีดฟอร์สปีด |
| --- | --- |
 รายชื่อวิดีโอเกม  ภาพยนตร์  ออโตลอก 
เกม: เดอะนีดฟอร์สปีด (1994) · II (1997) · III: ฮอตเพอร์ซูต (1998) · ไฮสเทคส์ (1999) · ปอร์เช่อันลีชด์ (2000)  · ฮอตเพอร์ซูต 2 (2002)  ·  อันเดอร์เกราน์ด (2003) · อันเดอร์เกราน์ด 2 (2004) · โมสท์วอนเต็ด (2005) · คาร์บอน (2006) · โปรสตรีท (2007) · อันเดอร์คัฟเวอร์ (2008)  ·  ชิฟต์ (2009) · ไนโตร (2009) · เวิลด์ (2010) · ฮอตเพอร์ซูต (2010) · ชิฟต์ 2: อันลีชต์ (2011) · เดอะรัน (2011)  ·  โมสท์วอนเต็ด (2012) · ไรวัลส์ (2013) · โนลิมิต (2015) · นีดฟอร์สปีด (2015) · เพย์แบ็ก (2017)  · ฮีต‎ (2019)  · อันเบาน์ด (2022)
สปิน-ออฟส์: วี-แรลลี่ (1997) · วี-แรลลี่ 2 (1999)  · มอเตอร์ซีตีออนไลน์ (2001)
น้ำตกทุธสาคร

| น้ำตกทุธสาคร |
| --- | --- |
ทางรถไฟผ่านทุธสาครเมื่อปี 2015
ที่ตั้ง: กัว ประเทศอินเดีย
พิกัดภูมิศาสตร์: 15°18′46″N 74°18′51″E﻿ / ﻿15.31277°N 74.31416°E﻿ / 15.31277; 74.31416
ชนิด: 4 ชั้น
ความสูงทั้งหมด: 320  metres (1017 feet)
จำนวนสายน้ำตก: 5
สายที่ยาวที่สุด: 310 เมตร
ความกว้างเฉลี่ย: 30 เมตร
สายน้ำต้นทาง: แม่น้ำมัณโฑวี
น้ำตกทุธสาคร (อังกฤษ: Dudhsagar Falls; แปลว่า ทะเลนม) เป็นน้ำตกสี่ชั้น ตั้งอยู่บนแม่น้ำมัณโฑวี ในกัว ประเทศอินเดีย ตั้งอยู่ห่างไป 60 กิโลเมตรจากปณชีทางถนน ทุธสาครเป็นหนึ่งในน้ำตกที่สูงที่สุดในอินเดียด้วยความสูง 310 เมตร และความกว้างเฉลี่ย 30 เมตร ทุธสาครตั้งอยู่ในเขตอนุรักษ์พันธุ์สัตว์ป่าภควัน มหาวีระ และอุทยานแห่งชาติโมลเลมในเทือกเขาฆาฏตะวันตก
สถานีรถไฟที่เข้าถึงได้ทางรถที่ใกล้ที่สุดคือสถานีคัสเซิลร็อก อุตตรกันนาดา รัฐกรณาฏกะ นักท่องเที่ยวสามารถขึ้นรถไฟจากสถานีนั้นและลงที่ป้ายทุธสาครซึ่งเป็นป้ายที่ไม่มีชานชาลา จากป้ายนี้สามารถเดินไปอีกราวหนึ่งกิโลเมตรจะถึงตัวน้ำตก อย่างไรก็ตาม ในปี 2015 การรถไฟอินเดียได้ออกประกาศห้ามขึ้นลงรถที่ป้ายทุธสาคร
นโยบายการเงิน

นโยบายที่อาจใช้เพื่อควบคุมอัตราดอกเบี้ยระยะสั้นหรือปริมาณเงิน
นโยบายการเงิน (อังกฤษ: monetary policy) เป็นนโยบายที่องค์การเงินตรา (monetary authority) ใช้เพื่อควบคุมอัตราดอกเบี้ยที่ใช้เงินสำหรับการกู้ยืมระยะสั้นมาก หรือปริมาณเงิน ซึ่งมักเป็นความพยายามเพื่อลดเงินเฟ้อหรืออัตราดอกเบี้ย เพื่อประกันเสถียรภาพราคาและความเชื่อมั่นทั่วไปในคุณค่าและเสถียรภาพของเงินตราของประเทศ
นโยบายการเงินเป็นการดัดแปลงปริมาณเงิน คือ "การพิมพ์" เงินเพิ่ม หรือลดปริมาณเงินโดยเปลี่ยนแปลงอัตราดอกเบี้ยหรือถอนเงินสำรองส่วนเกิน ทั้งนี้ ต่างจากนโยบายการคลัง ซึ่งอาศัยการเก็บภาษีอากร การใช้จ่ายภาครัฐและการกู้ยืมภาครัฐ เพื่อจัดการปรากฏการณ์วัฏจักรธุรกิจ เช่น ภาวะเศรษฐกิจถดถอย
นอกจากนี้นโยบายการเงินปกติยังมีส่วนต่อเสถียรภาพของผลิตภัณฑ์มวลรวมในประเทศ (GDP) การลดและคงการว่างงานให้ต่ำ และเพื่อคงอัตราแลกเปลี่ยนกับเงินตราสกุลอื่นที่ทำนายได้
ขยายตัวหรือหดตัว

นโยบายการเงินแบ่งได้เป็นนโยบายแบบขยายตัวหรือหดตัว
นโยบายขยายตัวเกิดขึ้นเมื่อองค์การเงินตราใช้วิธีการกระตุ้นเศรษฐกิจ รักษาอัตราดอกเบี้ยระยะสั้นให้ต่ำกว่าอัตราปกติ หรือเพิ่มปริมาณเงินรวมในเศรษฐกิจเร็วกว่าปกติ แต่เดิมใช้เพื่อพยายามลดการว่างงานระหว่างภาวะเศรษฐกิจถดถอยโดยการลดอัตราดอกเบี้ยด้วยหวังว่าเครดิตที่ถูกลงจะจูงใจให้ธุรกิจกู้ยืมเงินมากขึ้นและขยายกิจการ นโยบายนี้จะเพิ่มอุปสงค์มวลรวม ซึ่งจะเพิ่มการเติบโตทางเศรษฐกิจระยะสั้นที่วัดได้จาก GDP ที่เพิ่มขึ้น การเพิ่มเงินตราในการหมุนเวียน ปกติจะลดค่าของเงินตราเมื่อเทียบกับเงินตราสกุลอื่น ซึ่งผู้ซือต่างประเทศจะสามารถซื้อสินค้าและบริการด้วยเงินตราของตนได้มากขึ้นในประเทศที่มีค่าเงินอ่อนตัวลง
นโยบายหดตัวเป็นการคงอัตราดอกเบี้ยระยะสั้นให้ต่ำกว่าปกติ ชะลอการเติบโตของปริมาณเงิน หรือลดปริมาณเงินในระบบเพื่อชะลอการเติบโตทางเศรษฐกิจระยะสั้นและลดเงินเฟ้อ นโยบายแบบหดตัวอาจทำให้การว่างงานเพิ่มขึ้นและลดการกู้ยืมและใช้จ่ายของผู้บริโภคและธุรกิจ ซึ่งอาจทำใหเกิดภาวะเศรษฐกิจถดถอยได้หากใช้เข้มงวดเกินไป
น็อก

น็อก (อังกฤษ: Knock) ย่อมาจากคำว่า น็อกเอาท์ (อังกฤษ: Knockout , KO) หมายถึง การชนะด้วยวิธีชกคู่ต่อสู้ให้ล้มลงแล้วกรรมการผู้ตัดสินนับครบ 10 การแข่งขันจึงยุติ ต่อมาสมาคมมวยโลก (WBA) ​ได้เพิ่มกฎรูปแบบการน็อกเพิ่มขึ้นมา คือ ชกคู่ต่อสู้ล้มลง 3 ครั้ง แล้วกรรมการผู้ตัดสินยุติการชกโดยไม่ต้องนับถือเป็นการชนะน็อกอีกหนึ่งรูปแบบ
โดยทั่วไปแล้วมักจะถูกใช้รวมกับการชนะแบบ ที.เค.โอ. แต่ลักษณะการแพ้ชนะ 2 แบบนี้มีความแตกต่างกันในรายละเอียดเพียงเล็กน้อยเท่านั้น
ดูเพิ่ม

ชนะน็อกโดยเทคนิค
นโยบายสาธารณะ

นโยบายสาธารณะ (อังกฤษ: public policy) หมายถึง แนวทางกิจกรรม การกระทำ หรือการเลือกตัดสินใจของภาครัฐ ซึ่งได้ทำการตัดสินใจและกำหนดไว้ล่วงหน้า เพื่อชี้นำให้มีกิจกรรมหรือการกระทำต่าง ๆ เกิดขึ้น เพื่อให้บรรลุเป้าหมายที่ได้กำหนดไว้ โดยมีการวางแผน การจัดทำโครงการ มีวิธีการบริหารหรือกระบวนการดำเนินงาน ให้บรรลุวัตถุประสงค์ในเรื่องใดเรื่องหนึ่งด้วยวิธีปฏิบัติงานที่ถูกต้อง เหมาะสม สอดคล้องกับสภาพความเป็นจริง และความต้องการของประชาชนผู้รับบริการสาธารณะในแต่ละเรื่อง
นิยาม
1. สิ่งใดก็ตามที่รัฐบาลเลือกจะกระทำหรือไม่กระทำ
2. กิจกรรมต่าง ๆ ที่รัฐบาลหรือองค์กรของรัฐจัดทำขึ้น เช่น การจัดการบริการสาธารณะ (public services), การจัดทำสินค้าสาธารณะ (public goods), การออกกฎหมายและการบังคับใช้กฎหมาย
3. แนวทางปฏิบัติที่กำหนดขึ้นเพื่อตอบสนองต่อปัญหาต่าง ๆ ที่เกิดขึ้น หรือแนวทางที่รัฐบาลกำหนดขึ้นเพื่อแก้ไขปัญหา
4. ความคิดของรัฐที่กำหนดว่าจะทำอะไรหรือไม่ อย่างไร เพียงไร เมื่อไร
5. แนวทางกว้าง ๆ ที่ภาครัฐ (ไม่ว่าจะระดับใด) กำหนดขึ้นเพื่อล่วงหน้า เพื่อเป็นการชี้นำให้เกิดการกระทำต่าง ๆ ตามมา
ลำดับของนโยบายสาธารณะ

การจำแนกระดับของนโยบายสาธารณะ ตามลำดับชั้นของกฎหมายถูกแยกออกเป็น 4 ประเภท คือ
1. นโยบายสาธารณะในรูปแบบของกฎหมาย
2. นโยบายสาธารณะในรูปแบบของนโยบายของคณะรัฐมนตรีที่แถลงต่อรัฐสภา
3. นโยบายสาธารณะที่เป็นมติคณะรัฐมนตรี
4. นโยบายสาธารณะในรูปแบบของแผนงานหรือโครงการที่เป็นลายลัษณ์อักษรของหน่วยงานต่าง ๆ
นีล บาร์ตเลตต์

| นีล บาร์ตเลตต์ |
| --- | --- |
เกิด: 15 กันยายน ค.ศ. 1932(1932-09-15) นิวคาสเซิลอะพอนไทน์ สหราชอาณาจักร
เสียชีวิต: 5 สิงหาคม ค.ศ. 2008(2008-08-05) (75 ปี) วอลนัตครีก รัฐแคลิฟอร์เนีย สหรัฐ
สัญชาติ: สหราชอาณาจักร
พลเมือง: สหรัฐ
ศิษย์เก่า: วิทยาลัยคิงส์ มหาวิทยาลัยเดอรัม (มหาวิทยาลัยนิวคาสเซิลในปัจจุบัน)
มีชื่อเสียงจาก: การสังเคราะห์สารประกอบของแก๊สมีสกุลชนิดแรก
รางวัล: Corday–Morgan Prize (1962) Steacie Prize (1965) Elliott Cresson Medal (1968) Welch Award in Chemistry (1976) Davy Medal (2002)
อาชีพทางวิทยาศาสตร์
สาขา: เคมี
สถาบันที่ทำงาน: มหาวิทยาลัยบริติชโคลัมเบีย มหาวิทยาลัยพรินซ์ตัน มหาวิทยาลัยแคลิฟอร์เนีย เบิร์กลีย์
 
นีล บาร์ตเลตต์ (อังกฤษ: Neil Bartlett; 15 กันยายน ค.ศ. 1932 – 5 สิงหาคม ค.ศ. 2008) เป็นนักเคมีที่ศึกษาเกี่ยวกับธาตุฟลูออรีนและสารประกอบของธาตุฟลูออรีน และเป็นที่รู้จักจากการสังเคราะห์สารประกอบของแก๊สมีสกุลได้เป็นคนแรก เขาเคยเป็นอาจารย์ที่มหาวิทยาลัยบริติชโคลัมเบียและมหาวิทยาลัยแคลิฟอร์เนีย เบิร์กลีย์